b'\n_START_ARTICLE_\nLee Qri\n_START_SECTION_\nBiografi\n_START_PARAGRAPH_\nQri dilahirkan pada 12 Disember 1986. Nama kelahiran beliau adalah Lee Ji-hyun. Beliau belajar di Sekolah Tinggi Juyeob dan kemudiannya menghadiri Universiti Myungji dalam jurusan Teater dan Seni Visual. Beliau merupakan seorang model dan pemain bass untuk kumpulan rock Six Color sebelum membuat kemunculan pertama sebagai ahli T-ara.\n_START_SECTION_\nT-ara\n_START_PARAGRAPH_\nQri merupakan ahli terakhir daripada tiga ahli baru yang ditambah ke dalam kumpulan ini selepas dua bekas ahli, Jiae dan Jiwon menarik diri semasa pertengahan tahun 2009. Ia kemudiannya disebut dalam Taxi Show bahawa beliau telah diperkenalkan kepada CEO Core Contents Media oleh syarikat asal beliau._NEWLINE_Pada bulan Julai 2013, Qri menjadi ketua T-ara baru dibawah sistem pertukaran pemimpin kumpulan ini.\n_START_SECTION_\nQBS\n_START_PARAGRAPH_\nQri, Boram dan Soyeon membentuk sub-unit QBS pada bulan Mei 2013. Sub unit ini menumpukan pasaran Jepun. Sub-unit ini mengeluarkan lagu pertama mereka bertajuk "Kaze no You ni" (\xe9\xa2\xa8\xe3\x81\xae\xe3\x82\x88\xe3\x81\x86\xe3\x81\xab, Like the Wind) pada 26 Jun 2013.'